jkorsvik/nowiki_second_scrape_merged huggingface dataset:
Jojo Moyes

Pauline Sara Jo «Jojo» Moyes (født 4. august 1969 i London) er en britisk journalist og romanforfatter.
Moyes studerte journalistikk og arbeidet i pressen før hun ble forfatter; først skrev hun for avisen Sunday Morning Post i Hongkong, siden i ti år for The Independent i London.
Hun debuterte som romanforfatter i 2002, men ble først virkelig kjent ti år senere, da hennes bok Me Before You (på norsk som Et helt halvt år) ble en internasjonal suksess. I Norge lå både denne og den neste som ble utgitt (Den ene pluss en), på bestselgerlistene. Per 2015 hadde Moyes solgt mer enn 700 000 bøker i Norge, noe som gjorde Et helt halvt år til tiårets mest solgte bok i Norge (fra 2008–2017).Mojes er bosatt på en gård i Essex med mannen, journalisten Charles Arthur.


== Bibliografi ==


=== På originalspråket ===
Sheltering Rain (2002)
Foreign Fruit (2003) (utgitt i USA som Windfallen)
The Peacock Emporium (2004)
The Ship of Brides (2005)
Silver Bay (2007)
Night Music (2008)
The Horse Dancer (2009)
The Last Letter From Your Lover (2010)
Me Before You (2012)
Honeymoon In Paris (2012)
The Girl You Left Behind (2012)
The One Plus One (2014) (utgitt i USA som One Plus One)
After You (2015)
Still Me (2018)
The Giver of Stars (2019)


=== På norsk ===
Hemmeligheten (2003)
Et helt halvt år (2013)
Den ene pluss en (2014)
Etter deg (2015)
Paris for én (2016)
Fremdeles meg (2018)
Jenta som ble igjen (2018)
Over horisonten (2019)
Det siste brevet fra deg (2020)
Når hvalene synger (2021)
Hestekunstneren (2022)
I dine sko (2023)


== Referanser ==


== Eksterne lenker ==
(en) Offisielt nettsted 
(en) Jojo Moyes – kategori av bilder, video eller lyd på Commons 
(en) Jojo Moyes på Internet Movie Database 
(en) Jojo Moyes hos The Movie Database 
(no) Presentasjon på Bastion forlags nettsider Arkivert 15. juli 2015 hos Wayback Machine.
Kalikot (distrikt)

Kalikot er et av de 75 administrative distriktene i Nepal.
Kalikot ligger Karnali sone i Midtvestregionen og reknes til fjelldistiktene. Hovedstad er Manma.
Distriktets areal er 1 741 km². Befolkninga var i 2001 105 580.
Antall distriktsutviklingskomiteer 29. Ingen bykommuner.
Parbatiya-befolkning 64,29 %. Dalit 31,36 %. (alle tall fra 2001).
Kalikot er av landets fattigste og minst utvikla distrikter. I 2003 blei det anslått at 13% av barna led av akutt underernæring, og 87 % av befolkninga led av kronisk underernæring. Barnedødeligheten pr. 1 000 fødte barn var i 2001 153,9. Levealderen var i 1996 42 år, i 2001 46,7 år.
Under Nepals borgerkrig 1996 - 2006 var Kalikot blant de første distriktene der opprørerne kontrollerte mesteparten av området utenom distriktshovedkvarteret.


== Referanser ==


== Eksterne lenker ==
Kart over Kalikot distrikt
Kart med helseindikatorer (På engelsk. Statistikken inneholder store feil.)
Malnutrition very high in mid-west Nepal (På engelsk. Fra world Vision International 25. mars 2003.)
Lokaltog i Oslo-området

Lokaltog i Oslo-området omfatter åtte lokaltogstrekninger rundt Oslo som trafikkeres av Vy. Av disse strekningene er det tre korte strekninger hvor togene stopper på alle stasjonene, mens de fem andre har et stoppmønster der de kjører forbi en del mindre stasjoner. Vy har samarbeid med Ruter innenfor Ruters takstområde.Strekningene er siden 2012 nummerert med prefikset L, ettefulgt av et siffer som indikerer hvilken hovedkorridor de følger og eventuelt et siffer til som er et løpenummer. De korteste strekningene har kun det første sifferet, mens de lengre også har et løpenummer. Drammenbanen (med Sørlandsbanen og Spikkestadbanen) i sørvest til Gardermobanen (med Hovedbanen og Kongsvingerbanen) i nordøst er korridor nummer 1, Østfoldbanen er nummer 2 og Gjøvikbanen er nummer 3.


== Endringer fra 11. desember 2022 ==
Fra 11. desember 2022 endrer Bane NOR definisjonsgrensen mellom lokaltog og regiontog, og fra den datoen vil derfor kun L1 og L2 bli regnet som lokaltog. L3, L12, L13, L14, L21 og L22 blir omdefinert til regiontog. Samtidig endrer de også fra L til R i numrene, mens L3 bytter nummer fullstendig til R31.


== Strekninger t.om. 10. desember 2022 ==
L1  (Spikkestad – Røyken) - Asker – Sandvika - Stabekk - Lysaker - Skøyen - Oslo S – Bryn - Grorud - Lørenskog - Strømmen - Lillestrøm — 31 stasjoner — 82,2 km
L12 Kongsberg – Hokksund - Mjøndalen - Drammen – Asker - Sandvika - Lysaker - Skøyen - Oslo S – Lillestrøm - Oslo Lufthavn – Eidsvoll Verk - Eidsvoll  — 18 stasjoner — 167,3 km
L13 (Kongsberg - Hokksund - Mjøndalen -) Drammen – Lier - Asker - Sandvika - Lysaker - Skøyen - Oslo S – Lillestrøm - Kløfta - Jessheim – Dal — 18 stasjoner — 110,0 km
L14 Asker – Sandvika - Lysaker - Skøyen - Oslo S – Lillestrøm - Fetsund - Sørumsand - Årnes - Skarnes - Kongsvinger — 20 stasjoner — 124,1 km
L2  Stabekk – Lysaker - Skøyen – Oslo S – Hauketo - Holmlia - Kolbotn - Greverud - Oppegård - Vevelstad - Ski – 19 stasjoner – 33,3 km
L21 Stabekk – Lysaker - Skøyen – Oslo S – Holmlia - Ski - Ås - Vestby - Sonsveien - Moss — 13 stasjoner – 69,1 km
L22 Skøyen – Oslo S – Kolbotn (- Vevelstad) - Ski - Kråkstad - Tomter - Knapstad - Spydeberg - Askim - Mysen (– Rakkestad)— 18 stasjoner — 58,7 km
L3  Oslo S – Kjelsås - Movatn - Nittedal – Hakadal (- Roa - Gran - Jaren) — 23 stasjoner — 71,92 kmDet er 111 stasjoner i lokaltognettet.


== Strekninger fra 11. desember 2022 ==
L1 (Spikkestad – Røyken) - Asker – Sandvika - Stabekk - Lysaker - Skøyen - Oslo S – Bryn - Grorud - Lørenskog - Strømmen - Lillestrøm — 31 stasjoner — 82,2 km
L2 (Stabekk –) Lysaker - Skøyen – Oslo S – Hauketo - Holmlia - Kolbotn - Greverud - Oppegård - Vevelstad - Ski – 19 stasjoner – 33,3 km


== Tog ==
Følgende materielltyper brukes:

Type 69 (L2)
Type 72 (L1)


== Referanser ==
Steve Dunn

Steve Dunn (født 24. oktober 1957) er en tidligere engelsk fotballdommer. Han starta å dømme lokal fotball i 1978 og ble linjemann i The Football League i 1986.
Han dømte sin første kamp i Premier League 23. august 1995. Kampen var mellom Tottenham Hotspur og Aston Villa. Han ble FIFA-dommer i 1996.
En av høydepunktene i karrièren var i 2001 med FA-cup-finalen mellom Arsenal og Liverpool FC. Kampen endte 2–1 til Arsenal. Dunn har også dømt en finale i FA Trophy. 
Dunns dømte sin siste Premier League-kamp 15. mai 2005 mellom Fulham FC og Norwich City. Siste toppkamp han dømte var semifinalen i The Championship mellom West Ham United og Ipswich Town 18. mai 2005.
Kanutten og Romeo Clive

Kanutten og Romeo Clive er en norsk barne-tv-serie som ble sendt på NRK TV første gang i 1962, 1963, 1967 og 1968. Serien ble laget av visedikteren og forfatteren Alf Prøysen, skuespilleren og forfatteren Anne Cath. Vestly og hennes mann, illustratøren og filmskaperen Johan Vestly. 

Alf Prøysen spilte rollen som Romeo Clive Sandersen Olsén, en husløs gatesanger og storsjarmør, mens Kanutten fra Kanuttenland, en uvitende, harlekin-liknende fantasiskikkelse som blir Romeo Clives følgesvenn, ble spilt av Anne Cath. Vestly. I serien forekom også figuren Hagbart, spilt av Odd Borgen. Serien manglet lyd i utendørsscenene, men inneholdt flere viser, blant annet «(For her er det) Solskinn og sang», som ble innspilt av Alf Prøysen med Ragnar Danielsens orkester på singlen Philips P 353 200 PF. Serien har blitt sendt i reprise flere ganger. 
Programmet ble sendt i reprise i 1964, 1966, 1971, 1973, 1976, 1984 og 1989.


== Episoder ==
Alle episodene om Kanutten og Romeo Clive er per 2018 tilgjengelige på NRKs nettsider.

Kanutten fra Kanuttenland – sendt første gang 1. juni 1962
Kanutten i Kanuttenland, episode 1 av 2 – sendt 5. oktober 1962
Kanutten i Kanuttenland, episode 2 av 2 – sendt 12. oktober 1962
Kanutten og Menneskeland – sendt 8. februar 1963
Kanutten kommer tilbake – sendt 15. februar 1963
Kanutten og Romeo Clive – sendt 22. februar 1963
Kanutten på byen – sendt 3. mai 1963
Kanutten – det kommer en båt – sendt 10. mai 1963
Kanutten – Tine i pine – sendt 24. mai 1963
Kanutten – hvor er Romeo? – sendt 1. november 1963
Kanutten – villaen ruller – sendt 8. november 1963
Kanutten med «Bortepippen» – sendt 22. desember 1967
Kanutten og Romeo gjør juleinnkjøp – sendt 29. desember 1967
Kanutten og odelsgutten – sendt 4. oktober 1968
Kanutten og Romeo rømmer – sendt 11. oktober 1968


== Andre betydninger av Kanutten ==
Kanutt er et gammel tysk slangord for «kamerat» som opprinnelig kan være i slekt med det nederlandske knuitje, som også er navn på en liten fugl.
Kanuttene er en gruppe eldre, kvinnelige sangere fra Bergen som har opptrådt siden 1977.


== Referanser ==


== Eksterne lenker ==
(en) Kanutten og Romeo Clive på Internet Movie Database 
(no) Kanutten og Romeo Clive hos Filmfront 
(no) Kanutten og Romeo Clive på NRK TV 
Kort innslag på youtube-com
Arne Arnesen (politiker)

Arne Arnesen (født 28. juli 1847  i Uskedalen i Kvinnherad  som sønn av landhandler Jens Arnesen og Sella Gjertsdatter Myklebust, død 9. juni 1908) var stortingsrepresentant for Venstre fra Kristiansund og Sunnmøre.
Som voksen etablerte Arnesen seg som skipshandler med eget handelshus (Arnesens skipshandel), og var i  tillegg væreier i Kristiansund. Han var bestyrer av Norges Banks avdeling i Kristiansund. Ved bybrannen i Ålesund i 1902 organiserte han den første hjelpesendingen dit. Året før Norsk Selskab til Skibbrudnes Redning (NSSR) ble etablert i 1891, hadde han tatt initiativet til et lokalt basert redningsselskap for Kristiansund og Mørekysten.


== Politiker ==
Som handelsmann og væreier var Arnesen spesielt interessert i fiskeripolitikken.Han var i flere år ordfører og varaordfører i Kristiansund. Han ble valgt som suppleant (varamann) for Venstre i flere stortingsperioder. Møtte som representant for Venstre første gang i 1900. og som suppleant (vara)i 1906. Ble forespurt om å være fiskeriminister, men takket nei til denne stillingen. Stemte for unionsoppløsningen, og for republikk ved kongevalget i 1905. Arnesen var ordfører i Kristiansund og innehadde flere tillitsverv i byen, blant annet bestyrer av Norges Banks avdeling.Døde ved ankomst i Kristiania 1908,etter å ha vært innkalt til stortinget.


== Medaljer ==
Innehaver av 7. juni-medaljen.
Arne Arnesen ble begravet i Kristiansund. Det ble holdt minnetale i  Stortinget over ham.


== Referanser ==


== Eksterne lenker ==
(no) Arne Arnesen hos Norsk senter for forskningsdata
WOW-alliansen

WOW, etablert i 2000, var en global luftfartsallianse mellom luftfraktselskaper.


== Historie ==
2000: WOW ble etablert av SAS Cargo Group, Lufthansa Cargo og Singapore Airlines Cargo
2002: JAL Cargo ble med i alliansen
2009: Lufthansa Cargo forlot WOW Cargo Alliance.
2010: JAL Cargo gikk ut av WOW Cargo Alliance.Med bare to gjenværende medlemmer opphørte alliansen en aller annen gang etter 2010.


== Referanser ==
Oljefarge

Oljefarger er kunstnerfarger der flyte- og størkningsmiddelet er en herdende olje, vanligvis linolje. Det er mulig å kjøpe pigment og røre ut selv, men det vanlige er å kjøpe i tubevis.  Betegnelsen brukes for å skille denne basen fra akrylfarger, vannfarger, tempera, gouache og andre måter å holde fargene flytende på til de er på plass. Oljefargene er populære hos noen fordi de tar tid (dager) på å tørke, slik at en har tid på seg.
Til husbruk kjøpes maling på boks eller i spann og kalles oljemaling. De fleste malingfabrikantene bruker alkydoljer i stedet for linolje.
Oljefarger kan brukes rett fra tuben eller blandes med hverandre på en palett til nye farger.
De kan fortynnes med terpentin eller white spirit. De kan gjøres mere transparente og legges som lasering over allerede eksisterende lag med maling. Når de er tørket har de en tynn hinne av herdet olje som beskytter mot noen påvirkninger. Det er vanlig å beskytte med et lag eller to med ferniss. For sterk bruk av løsemidler under siste del av maleprosessen kan svekke evnen til å holde pigmentene sammen. Noen fabrikanter er forøvrig begynt å bruke alkydoljer. Fargene med begge oljetypene kan blandes uten problemer.
Oljefargene kan ikke smøres direkte på lerret og lignende. Det gir kjemiske reaksjoner som raskt ødelegger bildet og får malingen til å falle av. Lerret trenger et sperrelag (grunning) av gesso eller limgrunn. Vanlig akrylmaling, for eksempel takmatt er et alternativ, men en er i dag ikke helt sikker på varigheten av en slik beskyttelse (Den er i verste fall på mere enn femti år. De færreste bekymrer seg for hva som eventuelt skjer om hundre års tid.  Forretninger selger i dag ferdig oppsatte og grunnede lerreter.
Tykke lag kan krakelere (danne sprekker). Dette er normalt for alle eldre oljemalerier, men en bør ikke legge opp til det.
Maler man litt og litt, er regelen om «mager blanding først og fetere blanding mot slutten» viktig. De innerste strøkene kan være godt uttynnet med terpentin, mens de ytterste kan tynnes med linolje. Gjør man det motsatt, vil neste lag maling ikke henge seg på.
Et oljemaleri er alltid litt transparent. Dette er kjent og brukt av kunstnere i flere epoker. En undersøkelse av maleriet Olympia av Edouard Manet viste for eksempel at det klare blåskjæret i huden på kvinneakten hang sammen med at undermalingen var hvit, mens undermalingen i resten av bildet trolig var brunaktig og ga en varmere fargetone.
Kattuglen

Gymnassamfunnet Kattuglen, bedre kjent som Ugla, er Oslo katedralskoles eldste elevlag, med tradisjoner lengre enn 160 år tilbake. Ifølge Kattuglens vedtekter er elevlagets oppgave å opprettholde og styrke det spesielle samholdet mellom elevene. Elevlaget avholder arrangementer både i og utenfor skoletiden der målet er å bedre læringsmiljøet og skape vennskap på tvers av klasser og trinn.
Allerede i 1844 fantes det en forening for skolens øverste klassetrinn, men av en mer eksklusiv og privat karakter. Det første egentlige samfunnet ble startet i 1846 og her kunne alle elever bli medlemmer, slik som i dag. Dette samfunnet hadde en sterk litterær karakter og diskusjoner, debatt og foredrag ble holdt på hvert møte. Samfunnets viktigste rolle den gang var å gi elevene et forum der de kunne si hva de virkelig mente, uten at rektor eller ledelsen skulle høre om det. Dette elevlaget ble stiftet under navnet «Oslo Katedralskoles Gymnasiesamfunn Kattuglen».
Kattuglen i det 21. århundret
Siden den gang har Ugla forandret karakter og ansees i dag som et ved skolen. Likevel var Ugla helt frem til 1990-tallet skolens paraplyorganisasjon, en posisjon elevrådet har tatt over i dag.   Et medlemskap i Ugla var en forutsetning for å kunne være med på noen av de andre elevlagene ved skolen. Pengene fra medlemskontingenten for Ugla ble brukt som finansiering til alle tenkelige elevaktiviteter.
I dag er de fleste elevlagene selvstendige, og Uglas oppgave er derfor forandret. Fokuset er satt på elevmassen som en helhet. Kattuglen ansees som arrangører av skoleball og utvikler av skolens respektive merch.

Kjente personer som har vært medlemmer av UglaKong Harald
Dag Frøland
Jens Stoltenberg
Erik Solheim
Harald Reppesgaard

Harald Øystein Reppesgaard (født 1. september 1943 i Oslo) er en norsk psykiater, lokalpolitiker (Norges Kommunistiske Parti) og redaktør i partiavisen Friheten. Han har hatt flere lederstillinger innen helsetjenesten i Norge.
Reppesgaard var i 1980-årene overlege i Helsedirektoratet og ved Reitgjerdet sykehus i Trondheim, senere også overlege og sjeflege ved Trøndelag psykiatriske sykehus, Brøset sykehus. De siste årene har han drevet privat psykiatripraksis i Trondheim. Han har tidligere også markert seg som medlem av Norges Kommunistiske Parti, og som bystyrerepresentant for Bylista i Trondheim.
Reppesgaard ble i 1994 i Sør-Trøndelag tingrett dømt for bedrageri, dokumentfalsk og brudd på legeloven. Rettssaken den gang resulterte i ubetinget fengselsstraff og inndragning av legelisensen i tre år. I 2006 ble det på nytt klart at Reppesgaard var i myndighetenes søkelys for å  ha mottatt sykepenger han ikke hadde krav på samt for å ha mottatt uberettigede utbetalinger fra trygdeetaten. I mars 2007 tilsto han bedrageri av 475 000 kroner, samt å ha unndratt 1,3 millioner kroner i skatt. Saken, som kom opp for retten i mai 2007, gikk som tilståelsessak. Han ble dømt for bedragerier og skattesvik, og måtte sone ett år i fengsel.I mai 2010 ble han valgt som redaktør i NKPs avis Friheten. Reppesgaard sitter også i partiets sentralkomite.


== Referanser ==


== Eksterne lenker ==
(en) Harald Reppesgaard – kategori av bilder, video eller lyd på Commons
Thomas Henschien

Thomas Henschien (født 17. mai 1969) er en norsk økonom, journalist og bedriftsleder. Han har vært ankermann og utenriksreporter i TV 2 Nyhetene. 
Henschien begynte som reporter i TV 2 i 1998, men jobbet frem til 2006 primært som programleder på TV 2 Nyhetene. I en periode var han del av utenriksredaksjonen, og dekket blant annet Irak-invasjonen i 2003. Han har bakgrunn som befal i marinen, og brukte to år på økonomistudier før han reiste til USA og tok en bachelorgrad i TV-journalistikk. Før han kom til TV 2 hadde han jobbet som reporter i flere år, blant annet for NBC i USA, og lokal-TV i Haugesund. Fra 2006 til 2011 var han redaksjonssjef for TV 2 Nyhetskanalen, og arbeidet med utvikling, drift og daglig ledelse av kanalen.Henschien sluttet i TV2 i 2011, og gikk da til sjefsjobb for mobil-teknologiselskapet Appy / ComCom. I 2013 overtok han som administrerende direktør i bemannings- og rekrutteringsselskapet On Off Bemanning AS, som han eier og driver med selskapsgründer Dyveke Vibe, Chess-gründer Svein Johnsen. og bemanningskonsernet Otiga Group.
K (artist)

K (tidligere kjent som Takeru (建); født 6. februar, død 19. mai 2014) er gitarist i Moi dix Mois. Han har også vært med i Ru~ne og Grand Zero.


== Referanser ==
Tina Haagensen

Tina Haagensen, (født 5. september 1967) er en norsk designer og stylist. Hun er utdannet dekoratør ved Danmarks Dekoratørfagskole i København 1987–1988 og har en bachelor ved Moteskolen Esmod våren 2007, hvor hun fikk Juryens Pris ved avgangseksamen. Tina Haagensen har jobbet sammen med Kjell A. Nordström og egne klær under merket Tina Haagensen.


== Eksterne lenker ==
https://snl.no/Tina_Haagensen
Akt (andre betydninger)

Akt har flere betydninger:

Akt er en sjanger i billedkunsten
Akt (drama) er en del av en forestilling
Akt (dokument) er en saksdokumenter i en rettssak
Akt (enhet) er et lengdemål
Akt, samleie
Agder Kollektivtrafikk bruker forkortelsen AKT
Kvannfjellet (Grane)

Kvannfjellet (sørsamisk: Faatnoevaartoe) er et fjell rett nord for Majavatn i Grane kommune i Nordland fylke. Fjellets høyeste punkt er Nordklumpen på 702 meter over havet.


== Referanser ==
Isopren

Isopren, 2-metyl-1,3-butadien, er monomeren for naturgummi.
Isopren dannes som biprodukt ved cracking av nafta eller olje. Om lag 95% av isopren produksjonen brukes til å fremstille cis-1,4-polyisopren som er gummi. Gummi og lignende stoffer fremstilles syntetisk ved stereoselektiv polymerisasjon av isopren.
Majaklumpen

Majaklumpen (sørsamisk: Maajehsnuhkie) er et fjell i Grane kommune i Nordland fylke. Det ligger vest for Store Majavatn, og høyeste punkt ligger 1 021 meter over havet.


== Referanser ==
12 Wasted Years

12 Wasted Years er en dokumentar om Iron Maiden. 
Denne filmen dokumenterer fremgangen til Iron Maiden helt fra begynnelsen i 1975 og frem til Somewhere on Tour turneen. VHS-en er 90 minutter lang og inneholder bilder, intervjuer, promo-videoer og konsertopptak, den inneholder også «She's A Roller»' som er fremført av Adrian Smith med hans første band Urchin.


== Promo-videoer og konsertopptak ==
«Stranger in a Strange Land» - promo-video filmet i Sheffield City Hall, 15. oktober 1986
«Charlotte the Harlot» - konsertopptak filmet på Ruskin Arms i London, 8. mars 1980
«Running Free» - konsertopptak filmet på "Top of the Pops", 22. februar 1980
«Women in Uniform» - promo-video filmet på Rainbow Theatre, London (Skyhooks Coverlåt)
«Murders In The Rue Morgue» - konsertopptak filmet på Hammersmith Odeon, 20. mars 1982
«Children of the Damned» - konsertopptak filmet på Hammersmith Odeon, 20. mars 1982
«The Number of the Beast» - konsertopptak filmet på Long Beach Arena, California, 16. mars 1985
«Total Eclipse» - konsertopptak filmet på Hammersmith Odeon, 20. mars 1982
«Iron Maiden» - konsertopptak filmet i Westfalenhalle, Dortmund, Tyskland, 18. desember 1983
«Sanctuary» - konsertopptak filmet på Hammersmith Odeon, 20. mars 1982
«The Prisoner» - konsertopptak filmet på Hammersmith Odeon, 20. mars 1982
«22 Acacia Avenue» - konsertopptak filmet i Westfalenhalle, Dortmund, Tyskland, 18. desember 1983
«Wasted Years» - Tysk TV-opptreden, August 1986
«The Trooper» - konsertopptak filmet på Long Beach Arena, California, 16. mars 1985Den er også gitt ut som bootleg-DVD, utgitt av et brasiliansk filmselskap. Lyden er forbedret, men dette er i hovedsak en DVD kopi av VHS-en. Kvaliteten på denne DVD-en er generelt ganske dårlig.


== Kilder ==
Iron Maiden – 12 Wasted Years på Discogs
Iron Maiden: 12 Wasted Years i IMDb


== Eksterne lenker ==
(en) 12 Wasted Years på Internet Movie Database 
(en) 12 Wasted Years på AllMovie 
(en) 12 Wasted Years på Rotten Tomatoes
Live After Death (konsertvideo)

Live After Death er den første hele konserten som ble utgitt på video med heavy metal-gruppa Iron Maiden. Den ble tatt opp i løpet av de fire kveldene bandet spilte på Long Beach Arena i Los Angeles i perioden 14. til 17. mars i 1985. Disse konsertene var en del av deres World Slavery Tour og ble utgitt en drøy uke etter utgivelsen av deres konsertalbum med samme tittel. 
Konserten ble utgitt på DVD i 2008, som en del av bandets History-serie. DVD-versjonen inneholder en del ekstramateriale, blant annet en lengre versjon av dokumentaren Behind the Iron Curtain.
Coveret er tegnet av Derek Riggs.


== Sporliste ==
«Intro: Churchill's Speech»/«Aces High»
«2 Minutes to Midnight»
«The Trooper»
«Revelations»
«Flight of Icarus»
«Rime of the Ancient Mariner»
«Powerslave»
«The Number of the Beast»
«Hallowed Be Thy Name»
«Iron Maiden»
«Run to the Hills»
«Running Free»
«Sanctuary»


== Ekstramateriale på DVD-utgivelsen ==
«The History of Iron Maiden» - Del 2 (60 min). Fortsettelse av «The History of Iron Maiden»-dokumentaren, som begynte med The Early Days.
Behind the Iron Curtain (Langversjonen på 57 min)
Konsertopptak - Rock in Rio '85 (50 min). Høydepunkter fra bandets sett på første dag av deres første Rock in Rio-konserter.
«'Ello Texas» (15 min). Intervju og konsertopptredener fra 1983 da de var i Alamo og San Antonio.
Fotogalleri, turnéprogram og datoer.
Klipp fra «Aces High» og «2 Minutes to Midnight».


== Referanser ==


== Eksterne lenker ==
(en) Live After Death på Internet Movie Database